Kommissionens beslutning

af 22. maj 2003

om ændring af bilag I og II til beslutning 2002/304/EF for så vidt angår programmer, der er iværksat for at opnå status som zoner eller akvakulturbrug, der er godkendt med hensyn til egtvedsyge (VHS) og infektiøs hæmatopoietisk nekrose (IHN)

(meddelt under nummer K(2003) 1627)

(EØS-relevant tekst)

(2003/376/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 10, stk. 3, og

ud fra følgende betragtninger:

(1) Ved beslutning 2002/304/EF(3), ændret ved beslutning 2002/879/EF(4), godkendte Kommissionen programmer, der er forelagt for at opnå godkendelse af zoner eller akvakulturbrug i zoner, der ikke er godkendt med hensyn egtvedsyge (VHS) og/eller infektiøs hæmatopoietisk nekrose (IHN).

(2) Italien har forelagt Kommissionen yderligere programmer vedrørende IHN og VHS, for at afvandingsområder kan opnå status som godkendte zoner. Disse programmer beskriver de pågældende zoners geografiske beliggenhed, de foranstaltninger, som de officielle tjenester skal træffe, de procedurer, som de godkendte laboratorier skal følge, omfanget af de pågældende sygdomme og de bekæmpelsesforanstaltninger, der skal anvendes, hvis en af disse sygdomme påvises.

(3) De italienske programmer er fundet i overensstemmelse med artikel 10 i direktiv 91/67/EØF.

(4) Nogle af de programmer, der blev godkendt ved beslutning 2002/304/EF, er afsluttet og bør udgå af beslutningen.

(5) Beslutning 2002/304/EF bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 2002/304/EF foretages følgende ændringer:

1) Bilag I affattes som angivet i bilag I til denne beslutning.

2) Bilag II affattes som angivet i bilag II til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 22. maj 2003.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

(3) EFT L 104 af 20.4.2002, s. 37.

(4) EFT L 305 af 7.11.2002, s. 59.

BILAG I

ZONER, FOR HVILKE DER ER IVÆRKSAT PROGRAMMER, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG/ELLER IHN

1. ZONER I DANMARK, FOR HVILKE DER ER IVÆRKSAT ET PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS

- afvandingsområdet for Fiskebæk Å

- alle dele af Jylland syd og vest for afvandingsområderne for Storåen, Karup Å, Gudenåen og Grejs Å

- alle danske øer.

2. ZONER I TYSKLAND, FOR HVILKE DER ER IVÆRKSAT ET PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- en zone i afvandingsområdet for "Wolfegger Aach und Rohrsee"

- en zone i afvandingsområdet for "Obern Nagold".

3. ZONER I SPANIEN, FOR HVILKE DER ER IVÆRKSAT ET PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- den selvstyrende region Rioja.

4. ZONER I FRANKRIG, FOR HVILKE DER ER IVÆRKSAT ET PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- Forges

- Nive og Nivelles

- Élorn.

5. ZONER I ITALIEN, FOR HVILKE DER ER IVÆRKSAT ET PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

5.1. Den selvstyrende provins Bolzano

ZONA PROVINCIA DI BOLZANO

- zonen omfatter alle afvandingsområder i Bolzano-provinsen.

zonen omfatter den øvre del af Zona val dell'Adige, dvs. Adige-flodens afvandingsområder fra dens udspring i Bolzano-provinsen til grænsen til Trento-provinsen.

(NB:

Den nedre del af Zona val dell'Adige er omfattet af det godkendte program for den selvstyrende provins Trento. Zonens øvre og nedre del skal betragtes som én epidemiologisk enhed).

5.2. Den selvstyrende provins Trento

ZONA VAL DI SOLE E DI NON

- Noce-bjergstrømmens afvandingsområde fra udspringet til S. Giustina-dæmningen.

ZONA VAL DELL'ADIGE - den nedre del

- Adige-flodens afvandingsområder og dens udspring i den autonome provins Trento fra grænsen til provinsen Bolzano til Ala-dæmningen (vandkraftværk).

(NB:

Den øvre del af Zona val dell'Adige er omfattet af det godkendte program for Bolzano-provinsen. Zonens øvre og nedre del skal betragtes som én epidemiologisk enhed).

ZONA TORRENTE ARNÒ

- Arnò-bjergstrømmens afvandingsområde fra udspringet til nedstrømsdæmningen forud for det sted, hvor Arnò-bjergstrømmen løber sammen med Sarca-floden.

ZONA VAL BANALE

- Ambies-bjergstrømmens afvandingsområde frem til dæmningen ved vandkraftværket.

ZONA VARONE

- Magnone-bjergstrømmens afvandingsområde fra udspringet til vandfaldet.

ZONA ALTO E BASSO CHIESE

- Chiese-flodens afvandingsområde fra udspringet til Condino-dæmningen, bortset fra afvandingsområderne for bjergstrømmene Adanà og Palvico.

ZONA TORRENTE PALVICO

- Palvico-bjergstrømmens afvandingsområde frem til en dæmning af beton og stenfyld.

5.3. Veneto-regionen

ZONA TORRENTE ASTICO

- Astico-flodens afvandingsområde fra udspringet (i den selvstyrende provins Trento og i Vicenza-provinsen, Veneto-regionen) til dæmningen tæt ved Pedescala-broen i Vicenza-provinsen.

Astico-flodens nedre del mellem dæmningen tæt ved Pedescala-broen og Pria Maglio-dæmningen betragtes som en stødpudezone.

5.4. Umbria-regionen

ZONA FOSSO DE MONTERIVOSO: Monterivoso-flodens afvandingsområde fra udspringet til den ikke passerbare dæmning nær Ferentillo.

5.5. Lombardia-regionen

ZONA VAL BREMBANA: Brembo-flodens afvandingsområde fra udspringet til den ikke passerbare dæmning i kommunen Ponte S. Pietro.

6.A. ZONER I FINLAND, FOR HVILKE DER ER IVÆRKSAT ET PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- alle Finlands fastlands- og kystområder undtagen Åland og det område i Pyhtää, der er omfattet af restriktioner.

6.B. ZONER I FINLAND, FOR HVILKE DER ER IVÆRKSAT ET PROGRAM, HERUNDER SÆRLIGE FORANSTALTNINGER TIL UDRYDDELSE AF VHS, FOR AT DE I SIDSTE ENDE KAN OPNÅ STATUS SOM GODKENDTE ZONER MED HENSYN TIL VHS OG IHN

- hele Åland og det område i Pyhtää, der er omfattet af restriktioner.

BILAG II

AKVAKULTURBRUG I ITALIEN, FOR HVILKE DER ER IVÆRKSAT ET PROGRAM, FOR AT DE KAN OPNÅ STATUS SOM GODKENDTE AKVAKULTURBRUG I EN IKKE-GODKENDT ZONE MED HENSYN TIL VHS OG IHN

1. FRIULI-VENEZIA-GIULIA-REGIONEN, UDINE-PROVINSEN

Akvakulturbrug beliggende i Tagliamento-flodens afvandingsområde

- Azienda Vidotti Giulio snc, Sutrio.

2. VENETO-REGIONEN

Akvakulturbrug beliggende i Sile-flodens afvandingsområde

- Azienda Troticoltura S. Cristina, Via Chiesa Vecchia 14 - Loc. S. Cristina di Quinto.